หุ้นบิ๊กแคปหนุน SET ปิดเช้าบวก 4 จุด มูลค่าซื้อขาย 4.5 หมื่นลบ.
หุ้นบิ๊กแคปหนุน SET ปิดเช้าบวก 4 จุด มูลค่าซื้อขาย 4.5 หมื่นลบ. โดยดัชนีปิดตลาดเช้านี้ที่ระดับ 1,662.66 จุด เพิ่มขึ้น 3.95 จุด หรือ 0.24% มูลค่าการซื้อขาย 2.46 หมื่นล้านบาท
7 ก.พ. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,662.66 จุด เพิ่มขึ้น 3.95 จุด หรือ 0.24% มูลค่าการซื้อขาย 2.46 หมื่นล้านบาท
10 หุ้นดันดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้ค่อย ๆ ฟื้นตัวขึ้นต่อเนื่อง โดยดัชนีฯสามารถผ่านแนวต้านจิตวิทยาที่ 1,663 จุด ขึ้นไปได้ในระหว่างทาง และยังได้ปัจจัยบวกจากต่างประเทศด้วย ทั้งเรื่องราคาน้ำมันที่ปรับตัวขึ้น และการเจรจาการค้าที่มีความคืบหน้า โดยในสัปดาห์หน้าผู้แทนการค้าจากสหรัฐฯจะเดินทางไปจีน
นอกจากนี้ บ้านเรายังได้แรงหนุนจากการเลือกตั้งด้วย โดยดัชนีความเชื่อมั่นผู้บริโภคของไทยได้ฟื้นตัวขึ้นมาเป็นครั้งแรกในรอบ 5 เดือน ถือเป็นสัญญาณที่ดี พร้อมให้ติดตามการทยอยประกาศผลประกอบการของบริษัทจดทะเบียน โดย ADVANC, INTUCH จะประกาศงบฯในเร็ว ๆ นี้
ด้านตลาดหุ้นในภูมิภาคเอเชียเช้านี้เคลื่อนไหวในแดนบวกเฉลี่ย 0.4%
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะยังปรับตัวขึ้นได้อย่างต่อเนื่อง โดยมีแนวรับ 1,660 จุด ส่วนแนวต้าน 1,669-1,678 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
ADVANC    มูลค่าการซื้อขาย  1,457.48 ล้านบาท ปิดที่  183 บาท  เพิ่มขึ้น 3 บาท
EA มูลค่าการซื้อขาย  1,262.97 ล้านบาท ปิดที่ 49.50 บาท  ลดลง 0.25 บาท
KBANK   มูลค่าการซื้อขาย  1,090.34 ล้านบาท ปิดที่ 203 บาท เพิ่มขึ้น 1 บาท
CPALL   มูลค่าการซื้อขาย 1,069.60 ล้านบาท ปิดที่ 77.50 บาท  ลดลง 0.75 บาท
PTT   มูลค่าการซื้อขาย 1,033.01 ล้านบาท ปิดที่ 49 บาท  เพิ่มขึ้น 0.25 บาท